Càuss a l'andarera

Ël càuss a l'andarera (an lenga anglèisa: back kick) a l'é un càuss vers darera, dàit con ël talon, con na legera anclinassion dël còrp ant la diression opòsta.

Costa técnica a esist sota doe forme prinsipaj:
La trajetòria a l'é an linia direta ëd tipo "a patela" o "penetrant" (o "arpossant").
Ël colp a armonta e a l'é "a gancio" (foèt a l'anvers antorn ël ginoj, forma ëd tipo càuss a gancio - hook kick). Costa técnica a l'é motobin eficass cand che un a l'é davzin a l'aversari.

Sota coste doe variante, ël càuss a l'andarera a peul esse tirà:
Da la gamba anans con na rotassion ëd l'apògg e donca dël còrp (pivò con mità gira vers ël darera).
Da la gamba darera con na rotassion completa ëd l'apògg e donca dël còrp (gira antrega) ch'a fa perde ëd vista l'aversari durant un cit moment. Costa técnica a l'é denominà "arvirà" (an anglèis spinning back kick e a l'é pitòst potenta).

La técnica a peul esse ëdcò portà an sautand da leugn o al còrp-a-còrp. As ciama càuss a l'andarera con sàut.

Categorìa:Art marsiaj